# data[].attributes.body
Walt Disney je rođen 5. prosinca 1901. u Chicagu kao Walter Elias Disney, a umro 15. prosinca 1966. u Los Angelesu.
Bio je četvrto od petero djece Eliasa Disneya i Flore Call Disney.
Odrastao je u siromašnoj obitelji i nije baš imao sretno djetinjstvo.

# data[].attributes.body
Walt je utjehu pronašao u crtanju kad je imao 14 godina nakon što se s obitelji preselio na farmu u gradiću Marcelineu u državi Missouri.
Tamo je primio prva ohrabrenja za njegov rastući interes za crtanjem od tete i susjeda koji je bio umirovljeni liječnik.
Nakon četiri godine se ponovno preselio, i to u Kansas City, gdje postaje opčinjen vlakovima.
U srednjoj školi McKinley u Chicagu pohađao je satove crtanja i fotografije, a sudjelovao je i u izradi školskog stripa.
Bio nepažljiv učenik jer pod nastavom stalno crtao.

# data[].attributes.body
Sa 16 godina je napustio roditeljski dom i srednju školu kako bi se pridružio vojsci, no nije bio primljen jer je bio maloljetan.
Ipak, uspio se pridružiti Crvenom križu s kojim je poslan u Francusku, i gdje je godinu dana radio kao vozač ambulantnog vozila.

# data[].attributes.body
Po završetku Prvog svjetskog rata vraća se u Kansas City, gdje započinje karijeru kao crtač reklama za novine, časopise i kina u „Pesmen-Rubin Art“ studiju, gdje je upoznao Ubea Iwerksa, budućeg poslovnog partnera.
Njih su dvojica već 1920. osnovali tvrtku “Iwerks-Disney Commercial Artists“, no kako nisu imali dovoljno klijenata, posao je propao, a Disney se preselio u Los Angeles sa željom da postane redatelj. Kada mu ni to nije pošlo za rukom, vratio se onome što je najbolje znao – crtanju.
Ubrzo je stvorio seriju kratkih animiranih filmova o djevojčici Alisi koji su postali iznimno popularni.

# data[].attributes.body
Walt je potom uz financijsku pomoć brata Roya otišao u Hollywood, gdje mu se pridružio i Iwerks, što se smatra početkom „Disney Brothers“ studija.
Dvije godine nakon toga dobili su nevjerojatnu ponudu studija Universal koji ih je htio angažirati za izradu animiranog filma „Oswald the Lucky Rabbit“.
Ipak, Waltu su naposljetku bila uskraćena prava za film pa s njim nije doživio uspjeh.

# data[].attributes.body
Disney nije odustajao unatoč svim preprekama. Umjesto toga, doživio je nevjerojatan uspjeh novim animiranim likom koji je u kratkom vremenu postao prava zvijezda – Mickeyem Mouseom.
Prvi zvučni film o njemu – „Steamboat Willie“ postigao je veliki uspjeh, a zanimljivo je kako je Mickeyu do 1946. godine glas posuđivao sam Disney.
Ubrzo je uslijedio raskol između Disneya i Iwerksa koji je smatrao kako ga Disney izrabljuje te svojata njegov rad.

# data[].attributes.body
1932. godine uručen mu je Oscar za Mickeya Mousea, a pet godina nakon toga prikazan je njegov prvi dugometražni animirani film – „Snjeguljica i sedam patuljaka“ koji je nagrađen s čak osam Oscara.
Unatoč brojnim uspjesima i povećanju studija, put do uspjeha nije išao glatko. Nakon velikog uspjeha filma „Dumbo“ 1941. godine, studio je zaposjela vojska te se tvrtka morala usmjeriti na izradu filmova za podizanje morala.

# data[].attributes.body
Do kraja 1940-ih godina studio se oporavio, a uspjesi su se nastavili nizati.
Studio Walta Disneya preselio se i na male ekrane te je 1950. godine nastao prvi televizijski specijal „One Hour in Wonderland“, a iste godine je Walt počeo voditi vlastitu emisiju „Disneyland“ u kojoj je upoznavao publiku sa svojim animiranim likovima.
S vremenom je Disney sve manje vremena posvećivao animaciji, a sve više drugim projektima.

# data[].attributes.attachment_link.description
"The first Disney television show; sponsored by Coca-Cola and shown on December 25, 1950. Directed by Richard Wallace. The show serves as a promo for the upcoming Alice in Wonderland. Joining Walt Disney are Edgar Bergen with Charlie McCarthy and Mortimer Snerd, Kathy Beaumont, Bobby Driscoll, and Diane and Sharon Disney.

# data[].attributes.headline
Rafiki, Mufasa, Sarabi i Simba (The Lion King)

# data[].attributes.subject
Rafiki, Mufasa, Sarabi i Simba (The Lion King)

# data[].attributes.body
Jedan od njih je svakako zabavni park Disneyland.
Ideja o njegovoj izgradnji je nastala 1940-ih godina na jednom od brojnih Disneyevih putovanja.
On je htio stvoriti tematski park gdje bi se njegovi zaposlenici igrali s djecom, a najveća mu je želja bila da bude okružen željeznicom.
To je bio prvi tematski park na svijetu otvoren 1955. godine u gradiću Anaheimu, južno od Los Angelesa, a u njemu su oživjeli Disneyevi animirani junaci.
Walt je planirao izgradnju većeg zabavnog parka, ali mu je u 65. godini života dijagnosticiran rak pluća od kojeg je i umro.
Nakon njegove smrti, projekte je nastavio voditi njegov brat Roy koji se pobrinuo i za ostvarenje spomenutog sna, otvorivši „Walt Disney World Resort“ 1971. godine.

Vlasnik je rekorda s najviše Oscara i nominacija za istu nagradu u povijesti.